Heilivágur verður framleiddur undir strongum eftirliti. Talan er um altjóða reglur, nevndar GMP, ið merkir: Good Manufacturing Practices. Tá ið talan er um heilivágsframleiðslu, skal umframt framleiðsludeildina eisini ein eftirlitsdeild vera tøk. Hesar deildir skulu arbeiða sjálvsstøðugt. Eftirlitsdeildin hevur sum sína fremstu uppgávu at tryggja, at framleiðsludeildin framleiðir heilivágin sambært galdandi reglum, og at vøran lýkur sett krøv. Her eru ásettar reglur fyri útbúgving av starvsfólki, mannagongdir, leiðbeiningar o. s. fr. -alt fyri at tryggja eina framleiðslu, ið gevur fyrsta floks vørur og somu góðsku hvørja ferð. Arbeiðsuppgávur: Kanna rávørur, ið skulu brúkast í framleiðsluni. Kanna øll skjøl (framleiðslu- og ífyllingarskjøl), ið hoyra til ávísa framleiðslu. Kanna lidnu vøruna fyri virkin evni-um rætta nøgdin er í vøruni. Afturhalda vøruni til alt er kannað og síðan leysgeva vøruna til sølu.